Qo‘shnichilik, qo‘shnining haqlari haqida hadislarda ham aytilgan. Buxoriydan rivoyat qilingan mana bu hadislarga e’tibor qaratsak:

«Kim Allohga va oxirat kuniga iymon keltirgan bo‘lsa, qo‘shnisiga aziyat bermasin».

«Jabroil menga qo‘shni haqida tinimsiz vasiyat qilar edilarki, hatto yaqinda qo‘shni merosxo‘rga aylantirilsa kerak, deb o‘ylab qoldim».

Rasululloh(s.a.v.): «Allohga qasamki, mo‘min emas!» - deb uch marta qaytardilar. «Kim?»- deyishdi. U Zot: «Qo‘shnilar uning aziyatidan omonda bo‘lmagan kishi», dedilar.Yuqoridagi hadislardan ma’lumki,qo‘shnichilik munosabati bizda qadriyat darajasi ko‘tarilgan. Qo‘shni yurtimiz Qozog‘istonda bo‘layotgan voqealar yurtimiz aholisini hushyorlikka chorlashi bilan birga shukronalik hissini yana bir karra oshirdi. Chunki, mamlakatimizda oshirilayotgan ijobiy o‘zgarishlar hamda keng imkoniyatlar buning yorqin dalilidir.

Yangi O‘zbekiston butun xalqimizga, xususan, yoshlarimiz uchun keng imkoniyatlar yaratib bermoqda. Chunki yoshlar – xalqimizning asosiy tayanchi va suyanchidir. Aynan zamonaviy bilim olgan, ilg‘or kasb-hunarlarni, innovatsion texnologiyalarni, xorijiy texnologiyalarni puxta egallagan, o‘g‘il-qizlarimiz mamlakatimizni yanada taraqqiy ettirishda yetakchi o‘rin tutadi. Mamlakatimizda yuqori bilim va malakaga ega bo‘lgan, raqobatdosh kadrlar tayyorlash maqsadida oliygohlar soni 141 taga yetkazildi. Jumladan, yurtimizda 26 ta xorijiy oliy ta’lim muassasalarining filiallari ochildi. Keyingi besh yilda oliy ta’limga qabul kvotasi 3 barobar oshirilib, joriy yilda 182 ming nafar yoshlarimiz talaba bo‘lish maqomiga erishdi. Bu yoshlar qamrovining 28 foizga yetganini ko‘rsatib turibdi. Bu qamrov to‘rt yil oldin 9 foiz edi. Bu borada grantlaning ham 21mingtadan 47 mingtaga ko‘paytirilganini yurtimiz yoshlari uchun yaratilgan ulkan imkoniyatlardan biridir. Ehtiyojmand oilalarga mansub 2 ming nafar qizlarga bu oliygohlarga kirish uchun alohida grantlar ajratilgani yoshlarimiz kelajagini ta’minlashga qaratilgan amaliy e’tibor namunasidir.